CELEX: 32021R0743
Language: bg
Date: 2021-05-06 00:00:00
Title: Регламент за изпълнение (ЕС) 2021/743 на Съвета от 6 май 2021 година за прилагане на Регламент (ЕС) № 36/2012 относно ограничителни мерки с оглед на положението в Сирия

7.5.2021   
               
               
                  BG
               
               
                  Официален вестник на Европейския съюз
               
               
                  L 160/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/743 НА СЪВЕТА
         от 6 май 2021 година
         за прилагане на Регламент (ЕС) № 36/2012 относно ограничителни мерки с оглед на положението в Сирия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (1), и по-специално член 32, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 януари 2012 г. Съветът прие Регламент (ЕС) № 36/2012.
                  
               
                     (2)
                  
                  
                     Информацията, отнасяща се до едно от лицата в списъка на физически и юридически лица, образувания или органи, към които се прилагат ограничителни мерки, съдържащ се в приложение II към Регламент (ЕС) № 36/2012, следва да се актуализира.
                  
               
                     (3)
                  
                  
                     Поради това Регламент (ЕС) № 36/2012 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение II към Регламент (ЕС) № 36/2012 се изменя съгласно приложението към настоящия регламент.
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 май 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  OВ L 16, 19.1.2012 г., стр. 1.
      
      
         
            ПРИЛОЖЕНИЕ
            В раздел А (Лица) от приложение II към Регламент (ЕС) № 36/2012 вписване 36 се заменя със следното:
            
               
                            
                        
                        
                           Име
                        
                        
                           Идентификационни данни
                        
                        
                           Основания
                        
                        
                           Дата на включване в списъка
                        
                     
                           „36.
                        
                        
                           Nizar Al-Assad (изв. още като al-Asad; Assad; Asad; Assaad, Asaad, Al-Assaad)
                           ( اسعد, الاسعد,الاسد;نزار)
                        
                        
                           Дата на раждане: 2.3.1948 г. или 23.3.1948 г. или март 1948 г.;
                           Гражданства: сирийско, ливанско и канадско;
                           сирийски паспорт № 011090258;
                           ливански паспорт № RL0003434;
                           канадски паспорт № AG629220;
                           Пол: мъжки
                        
                        
                           Водещ сирийски бизнесмен с тесни връзки с режима. Свързан със семействата Assad и Makhlouf.
                           Като такъв е част от сирийския режим, облагодетелства се от него или го подкрепя.
                           Водещ петролен инвеститор, основател и ръководител на дружеството Lead Contracting & Trading Ltd.
                        
                        
                           23.8.2011 г.“